Előterjesztés száma: **131/2022.**

**ELŐTERJESZTÉS**

a Képviselő-testület

**2022. június 23. napján tartandó rendes ülésére**

|  |  |  |
| --- | --- | --- |
| **Előterjesztés tárgya:** | **Támogatási kérelem Fóti Evangélikus Egyházközség templomfelújítási munkálataihoz** | |
| **Előterjesztő:** | dr. Vass György  polgármester |  |
| **Törvényességért felelős:** | dr. Mihályi Zsolt Apor  jegyző |  |
| **Készítette:** | Nagyné Izsáki Renáta  Intézményi és külkapcsolati referens |  |
| **Szakmai szempontból ellenőrizte:** | Katonáné dr. Ulrich Zsuzsanna  szabályozási referens |  |
| **Pénzügyi, gazdasági szempontból ellenőrizte:** | dr. Kanti Gábor  gazdasági osztályvezető |  |
| **Jogi, törvényességi szempontból ellenőrizte:** | dr. Dudás Melinda  jogtanácsos |  |
| **Tárgyalja:** | PJGB | |
| **Egyeztetve, tájékoztatva:** | - | |
| **Javasolt meghívott:** | - | |
| **A határozati javaslat elfogadásához szükséges szavazattöbbség:** | 1. egyszerű szavazattöbbség 2. minősített szavazattöbbség | |
| **Az előterjesztés zárt kezelését kérjük** | 1. igen 2. nem | |

**Tisztelt Képviselő-testület!**

**I. Előzmények:**

Fót Város Önkormányzat Képviselő-testülete korábban, 2021-ben már támogatta a Fóti Evangélikus Egyházközség templomfelújítását az Önkormányzat 2021. évi költségvetéséről szóló 2/2021. (II.24) önkormányzati rendeletben meghatározott támogatási sor terhére 1.300.000.-Ft összeggel.

Ez az összeg a kőműves munkákhoz nyújtott jelentős segítséget, mellyel a külső felújítási feladatokat finanszírozták: cserépfedést kapott a tető, a homokkőből épült templom lábazatát szellőzővé tették, megakadályozva így a falak vizesedését.

**II. A döntéshez szükséges információk, tájékoztatások:**

A templom fennállásának 150. évfordulójához közeledve az egyházközség újabb munkálatokat tervez, ezúttal a belső felújításra koncentráltan.

A padok teljes cseréjére pályázati támogatást nyertek el és számos egyéb munkát önerőből valósítottak meg.

Tekintettel arra, hogy az építőipari árak jelentősen megemelkedtek, a további munkák kivitelezésére 6.000.000,-Ft összegű önkormányzati támogatás iránti kérelmet terjesztettek elő.

Június végén megkezdik a belső tér felújítását, befejezik a templom fűtésrendszerének korszerűsítését, megújítják a hang-és vetítéstechnikai felszereltséget, teljes belső festést terveznek, melyhez kérik a Képviselő-testület támogató hozzájárulását.

A fentiek alapján az alábbi határozati javaslatot terjesztem Tisztelt Képviselő-testület elé.

**III. Határozati javaslat:**

**…/2022. (…) KT-határozat**

1./ Fót Város Önkormányzat Képviselő-testülete úgy dönt, hogy támogatja a Fóti Evangélikus Egyházközség templomfelújítási munkálatait **………………..**Ft összeggel**.**

2./ Fót Város Önkormányzat Képviselő-testülete felkéri a Polgármestert a támogatási szerződés aláírására.

3./ Fót Város Önkormányzat Képviselő-testülete a támogatáshoz szükséges fedezetet … Ft. összegben a céltartalékok terhére biztosítja.

**Felelős:** polgármester

**Határidő:** 1./ pont: azonnal, 2./ pont: 2022. július 15., 3./ pont: azonnal

***Jogszabályi hivatkozás***:

* az Önkormányzat 2022. évi költségvetéséről szóló 6/2022. (II.25.) önkormányzati rendelete
* az államháztartáson kívülre folyósított pénzügyi támogatásokról és államháztartáson kívüli forrás átvételéről szóló 7/2022. (II.25.) önkormányzati rendelete

***Az előterjesztés mellékletei:***

1. melléklet: dr. Cserhátiné Szabó Izabella lelkész támogatási kérelme